सोमवार को लुईस सोफिया नाम की एक युवती को शोर मचाने और घरेलू विमान की शान्ति को भंग करने के आरोप में गिरफ्तार किया गया था, बिना कोई देरी किये केंद्र सरकार पर हमला करने के इरादे से कुछ लोग इसे अभिव्यक्ति की आजादी और सार्वजनिक स्थल पर अपनी आवाज उठाने के अधिकारों का राग अलापने लगे। इस पूरे मामले को विवाद का रूप दिया गया क्योंकि ये ममला तमिलनाडु बीजेपी अध्यक्ष तमिलसाई सुंदरराजन से जुड़ा था। रिपोर्ट्स के मुताबिक, सोफिया एक रिसर्च स्कॉलर हैं। वो विमान से घर वापस आ रही थीं और तमिलनाडु बीजेपी अध्यक्ष तमिलसाई सुंदरराजन के सीट के पीछे बैठी थीं। अचानक विमान में सोफिया ने बीजेपी के खिलाफ नारेबाजी शुरू कर दी, फासीवाद बीजेपी सरकार डाउन, डाउन के नारे लगाने लगी। सोफिया ने अपने इस व्यवहार से विमान के नियमों का उल्लंघन किया था और ऐसा करके अन्य यात्रियों की सुरक्षा पर भी खतरा पैदा किया। तूतीकोरिन एयरपोर्ट पर विमान के उतरने के बाद सोफिया को पुलिस ने विमान के नियमों का उल्लंघन करने और अन्य यात्रियों की सुरक्षा को ताक पर रखने के लिए गिरफ्तार किया और बाद में उसे जमानत पर रिहा भी कर दिया।